Anne-Mai Kaunismaa ja tema perekonna jaoks on tugev eesti kogukond ja selle toetamine alati oluline olnud.
#000002
Nüüd on Anne-Mai kogukonna tuleviku kindlustamise nimel annetanud sada tuhat dollarit International Estonian Centre (IEC) projekti edukaks läbiviimiseks.
#000003
"Kingitus on tehtud meie pere poolt mälestades abikaasa Sulev Valdurit, kes läks manalateele möödunud aasta 20. detsembril, neli päeva enne 59. pulma-aastapäeva," ütles Anne-Mai. "Selline toetus oleks olnud talle väga südamelähedane ning tähendanud väga palju."
#000004
Eesti traditsioonid põimuvad Kaunismaa perekonnas läbi põlvkondade. Wesley ja tema verivärske abikaasa Meg, kes elavad Bostonis, õppisid hiljuti Cape Codis peetud pulmapeol tantsima traditsioonilist eesti rahvatantsu “Tuljak”.
#000006
"Lapselapsed tunnevad suurt huvi oma eesti juurte vastu, mis on minu arvates väga positiivne," nimetab Anne-Mai.
#000008
Patriotismitunne oma esivanemate pärandi vastu on peres tugeva traditsiooniga.
#000009
Ta mäletab, kuidas Valduri ema Marta, kes elas 98-aastaseks, võttis järjepidevalt osa Eesti iseseisvust toetavatest meeleavaldustest.
#000011
“Eesti Maja oli aastaid meie teine kodu,” meenutab Anne-Mai. “Meie tütred käisid eesti koolis ning osalesid gaiditöös, saades gaidi- ja hundujuhtideks. Nii abikaasa kui ka mina kuulusime erinevatel aegadel Toronto Eesti Maja juhatusse ja olime paljude tegevustega tihedalt seotud. ”
#000012
Anne-Mai enda jaoks saab IEC’ga justkui ring täis eesti kogukonnas, kuhu ta on juba väga noorest peast kuulunud. Sinna sisse jäävad iga viie aasta tagant tehtud reisid Eestisse, et tähistada abikaasa sünnipäevi. 2014. aasta laulupeo ajal peeti pidu 80. verstaposti täitumise puhul. Sel suvel oli Eesti 100. sünniaastapäev ja 2019. aasta laulupidu ning Kaunismaa pere käis Eestis, et viia osa Sulev Valduri tuhast tema õe Endla puhkekoha kõrvale. Endla elutee katkes juba 1944. aastal ja ta on maetud Tallinnas Metsakalmistule.
#000019
"Kõik kuus lapselast olid kohal," jutustas Anne-Mai. “Mu abikaasa soovis väga, et Kanadas hoitaks eestlust elus. Meil on hästi läinud, oleme olnud õnnega koos võimaluse üle just siin elada, ja ma tean, et mu abikaasa toetaks väga minu otsust Eesti kogukonda sel viisil toetada. ”
#000020
Osale ja aita toetada meie ühist tulevikku
#000021